ସିମ୍ପାଥେଟିକ ପ୍ରଭାବଶାଳୀ ତୀବ୍ର ଫୁସଫୁସ ଶୋଥ

ସିମ୍ପାଥେଟିକ ପ୍ରଭାବଶାଳୀ ତୀବ୍ର ଫୁସଫୁସ ଶୋଥ (Sympathetic crashing acute pulmonary edema/ SCAPE ), ଯାହାକୁ ଫ୍ଲାସ୍ ପଲ୍ମୋନାରୀ ଇଡିମା ମଧ୍ୟ କୁହାଯାଏ, ହେଉଛି ଫୁସଫୁସ ଇଡିମାର ଏକ ଗମ୍ଭୀର ରୂପ । ଏହାର ଲକ୍ଷଣଗୁଡ଼ିକ ହଠାତ୍ ଆରମ୍ଭ ହୁଏ ଏବଂ ଏଥିରେ ଗୁରୁତର ଶ୍ୱାସକ୍ରିୟା ହୁଏ । ଏହି ରୋଗୀମାନେ କାଶିଲେ ଫେଣଯୁକ୍ତ ଗୋଲାପୀ କଫ ବାହାରେ,  ଝାଳ ବାହାରେ ଏବଂ ଉତ୍ତେଜନା ଅନୁଭବ କରିପାରନ୍ତି । ଶ୍ୱାସକ୍ରିୟରେ ସଁସଁ ଶବ୍ଦ ବାହାରେ କିମ୍ବା ଫୁସଫୁସରୁ ଚଡ଼ଚଡ଼ ଶବ୍ଦ ବାହାରେ । ଆରମ୍ଭ ସାଧାରଣତଃ କିଛି ମିନିଟ୍ ରୁ ଘଣ୍ଟା ପର୍ଯ୍ୟନ୍ତ ହୋଇଥାଏ ।

ରୋଗର ଟ୍ରିଗରମାନଙ୍କ ମଧ୍ୟରେ ରକ୍ତଚାପ ଔଷଧ ନ ନେବା, ଉତ୍ତେଜକ ପଦାର୍ଥ ବ୍ୟବହାର ଏବଂ ମାନସିକ ଚାପ ଅନ୍ତର୍ଭୁକ୍ତ ହୋଇପାରେ । ବିପଦ ସଙ୍କଟଗୁଡ଼ିକ ମଧ୍ୟରେ ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ବୃକ୍‌କ ଧମନୀ ସଙ୍କୋଚନ ଅନ୍ତର୍ଭୁକ୍ତ । ଅନ୍ତର୍ନିହିତ କାର୍ଯ୍ୟବିଧିରେ ସିମ୍ପାଥେଟିକ ସ୍ନାୟୁ ପ୍ରଣାଳୀର ଅତି ସକ୍ରିୟ ହୁଏ ଯାହା ରକ୍ତବାହୀ ନଳୀକୁ ସଂକୁଚିତ କରିଥାଏ ।  ଫୁସଫୁସରେ ତରଳ ପଦାର୍ଥ ଉପସ୍ଥିତ ଥିଲେ ମଧ୍ୟ ଅଧିକ ପରିମାଣ ତରଳ ପଦାର୍ଥ ସାଧାରଣତଃ ଉପସ୍ଥିତ ନ ଥାଏ । କମ୍ ଅମ୍ଳଜାନ, ହାରାହାରି ଧମନୀ ଚାପ >୧୨୦ ମିମିମ (mmHg), ଏବଂ ଫୁସଫୁସର ଅଲ୍ଟ୍ରାସାଉଣ୍ଡ ଦ୍ୱାରା ରୋଗ ନିର୍ଣ୍ଣୟ ସମ୍ଭବ ହୁଏ । ଏହା ଏକ ପ୍ରକାରର ତୀବ୍ର ଅଣକ୍ଷତିପୂରକ ହୃଦ୍‌ପାତ । 

ସାଧାରଣତଃ ସୁପାରିଶ କରାଯାଇଥିବା ପ୍ରାରମ୍ଭିକ ଚିକିତ୍ସା ମଧ୍ୟରେ ନନ୍ ଇନଭେସିଭ୍ ପଜିଟିଭ୍ ପ୍ରେସର୍ ଭେଣ୍ଟିଲେସନ୍ (NIPPV) କରାଯାଏ ଏବଂ ଶିରାଭ୍ୟନ୍ତରୀଣ ନାଇଟ୍ରୋଗ୍ଲିସେରିନ୍ ଦିଆଯାଏ ।  ଏନଆଇପିପିଭି (NIPPV) ୧୫ରୁ ୧୮ ସେମି ଉଚ୍ଚ ଚାପ ବିଶିଷ୍ଟ ଜଳ (H2O) ବ୍ୟବହାର କରିବା ଉଚିତ ଏବଂ ସାଧାରଣତଃ ଅଧିକ ପରିମାଣର ନାଇଟ୍ରୋଗ୍ଲିସେରିନ୍ ଆବଶ୍ୟକ ହୁଏ । ଯଦି ଏହା ପର୍ଯ୍ୟାପ୍ତ ନ ହୁଏତେବେ ନିକାର୍ଡିପାଇନ , କିମ୍ବା ଏନାଲାପ୍ରିଲାଟ୍ ବ୍ୟବହାର କରାଯାଇପାରେ । ଫୁରୋସେମାଇଡ୍ ଭଳି ମୂତ୍ରବର୍ଦ୍ଧକ ଔଷଧର ନିୟମିତ ବ୍ୟବହାର ସୁପାରିଶ କରାଯାଏ ନାହିଁ  ଏହା ସାଧାରଣତଃ ଶୀଘ୍ର ଉପଶମ ହୋଇଯାଏ ଯଦିଓ ପୁନରାବୃତ୍ତି ହୋଇପାରେ । ଜରୁରୀକାଳୀନ କୋଠରୀରେ ଉପସ୍ଥାପନ କରିବାର ଏହି ରୋଗ ଏକ ସାଧାରଣ କାରଣ ।

 ଆଧର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki